EFLUVIU TELOGEN
Informații generale destinate pacienților


Ce reprezintă?

Efluviul telogen reprezintă o cauză frecventă a căderii părului. 
Firul de păr are în normal mod trei faze de creștere: anagen (faza activă, aproximativ 85% din totalul firelor de păr aflându-se în această fază), catagen (faza de tranziție) și telogen (faza latentă).
Efluviu telogen = scăderea activității în fazele active (de creștere) și prelungirea fazei latente.


De ce apare?
 
Cele mai frecvente cauze: 

· Deficitul de fier
· Post-partum (după naștere), alăptare
· Hipo- și hipertiroidismul
· Infecție / operație / febră (> 39 ° C) 
· Lupus eritematos sistemic 
· Dietele de slăbit (sărace în proteine)
· Malnutriție, incl. dieta vegetariană (deficite de zinc, biotină, feritină, vitamina B12)
· Anumite medicamente (ex: întreruperea contraceptivelor orale, retinoizi)


Cum evoluează? 

Cea mai frecventă cauză a efluviului telogen este deficitul de fier. Suplimentarea cu fier ameliorează căderea părului în 2 - 4 luni. Alte simptome ale deficitului de fier: oboseală, schimbări bruște de dispoziție, lipsă de concentrare, tulburări de somn, dureri de cap.

Efluviul postpartum durează de obicei 6 luni, dar poate persista 2 ani pentru ca densitatea părului să revină la normal. 


Sunt necesare investigații pentru diagnosticul efluviului telogen?

Analiza firului de păr + a zonelor fără păr ale scalpului. 
Analize de sânge pot fi uneori recomandate pentru a verifica:
· nivelul de fier din sânge și din depozite 
· markeri de inflamație
· Zinc, B12
· Verificarea funcției tiroidiene 
· Excluderea altor cauze 


Care este tratamentul? 

Căderea părului se va reduce atunci când cauza este îndepărtată sau tratată. Se mai pot utiliza și tratamente suportive (șampoane anti-cădere, medicație topică)


















